Diari Oficial de la Generalitat Valenciana


Sumari del DOGV 6195, del 29-01-2010 (2009/14451)

Notificació de la sentència dictada en el judici ordinari 001009/2007-G.
------------------------------------------------------------------------

### Dades del document

Número de DOGV
:   6195

Data del DOGV
:   29-01-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2009/14114


Data del document
:   04-09-2009

Organisme emissor
:   Jutjat de Primera Instància número 2 de Castelló de la Plana

Tipus de document
:   Edicte

Notificació de la sentència dictada en el judici ordinari 001009/2007-G. [2009/14658]  
Judici ordinari 001009/2007-G  
Demandant: Unión Financiera Asturiana, SA.  
Procurador: M.a Concepción Motilva Casado.   
Demandat: José María Zarzoso Moreno.  
Procurador: -   
Pedro Moya Donate, secretari d'aquest Jutjat de Primera Instància número 2 de Castelló, faig saber:   
Que en aquest procediment, en data 1 de setembre de 2009,s'ha dictat la sentència que té l'encapçalament i la dispositiva que, literalment, són com segueix:   
«Sentència   
Castelló de la Plana, 1 de setembre de 2009.   
María Teresa Agut García, jutgessa substituta del Jutjat de Primera Instància número 2, ha vist les presents actuacions de judici declaratiu ordinari número 1009/2007, promogudes a instàncies de la mercantil Unión Financiera Asturiana, SA, Establecimiento Financiero de Crédito, i en la seua representació, de la procuradora dels tribunals, María Concepción Motilva Casado, assistida pel lletrat Alfredo Prieto Valiente, contra José María Zarzoso Moreno, declarat en situació de rebel·lia processal, en aquest procediment que versa sobre reclamació d'una quantitat, en base als següents.   
Dispositiva   
Estime de forma íntegra la demanda interposada per la procuradora dels tribunals, María Concepción Motilva Casado, en nom i representació de la mercantil Unión Financiera Asturiana, SA, Establecimiento Financiero de Crédito, contra José María Zarzoso Moreno, declarat en situació de rebel·lia processal, declare resolt anticipadament el contracte de préstecs financer de data 18 de desembre de 2006; i condemne la part demandada a pagar a la part actora la quantitat total de 5.129,40 euros (cinc mil cent vint-i-nou euros amb quaranta cèntims d'euro). Aquesta quantitat s'incrementarà amb els interessos establits en el fonament de dret cinqué d'aquesta resolució. S'imposen les costes a la part demandada.   
Manera d'impugnació: mitjançant un recurs d'apel·lació davant de l'Audiència Provincial de Castelló (article 455 LECn).  
El recurs es prepararà mitjançant un escrit que cal presentar en aquest Jutjat dins del termini de cinc dies hàbils, comptadors des de l'endemà de la notificació, limitat a esmentar la resolució objecte d'apel·lació i on es manifeste la voluntat d'interposar-hi un recurs, indicant els pronunciaments que s'impugnen (article 457.2 LECn).   
Aquesta és la sentència, que pronuncie, mane i firme».  
Publicació. La sentència anterior va ser donada, llegida i publicada per la jutgessa que la va dictar, mentre celebrava audiència pública en el mateix dia de la data. Jo, el secretari judicial, en done fe.  
Castelló de la Plana, 1 de setembre de 2009.   
I perquè així conste i valga d'edicte per a la notificació de la sentència al demandat José María Zarzoso Moreno, expedisc aquest edicte.  
Castelló de la Plana, 4 de setembre de 2009.- El secretari: Pedro Moya Donate.